Zaben Shugaban kasa: Dattawan Arewa sunyi tsokaci a kan nasarar Buhari ▷ Legit.ng
23 days ago 6084 views by Aminu Ibrahim
Kungiyar Dattawa Arewa Initiative (KDAI) ta mika sakon taya murnar ta ga Shugaban Kasa Muhammadu Buhari bisa nasarar da ya samu wurin lashe babban zaben da aka gudanar a ranar Asabar 23 ga watan Fabrairun 2019.
Kungiyar ta ce ruwan kuri'u da sassan Najeriya da dama suka zuba masa ya nuna cewa ya samu amincewar 'yan Najeriya kan cewa zai cika alkawuran da ya dauka.
Kungiyar ta bayyana hakan ne cikin sanarwar da shugaban kungiyar Janar Paul Tarfa da mataimakinsa Mr Sani Daura suka fitar a ranar Juma'a a babban birnin tarayya a Abuja.
DUBA WANNAN: Wani miji ya kashe matarsa saboda hana shi raya sunar aure
"Wannan itace zabe na farko a tarihin Najeriya inda sassan kasar dukka suka bawa shugaban kasa kuri'u masu yawa.
"Yadda shugaban kasar ya samu kuri'u daga sassa da dama ba tare da la'akari da addini ko kabila ba ya cika ka'idan kundin tsarin mulki ne neman kashi biyu na uku na kuri'u daga dukkan jihohin Najeriya da babban birnin tarayya, Abuja.
"Wannan ya nuna karara cewa al'ummar Najeriya sun sunyi imani cewa Shugaba Muhammadu Buhari zai iya cika alkawurran da ya dauka musu na inganta tattalin arziki, yaki da rashawa, samar da tsaro da sauransu."
Kungiyar hadin kan Afirka da sauran kasashen duniya sunyi amana da jajircewar da Buhari ya keyi wurin daura Najeriya kan turbar cigaba ta fannin tattalin arziki da zaman lafiya da dabbaka demokradiya mai dorewa, hakan yasa yanzu kasashen duniya ke girmama Najeriya kamar yadda NAN ta ruwaito.
Hausa NewsSiyasar NajeriyaManyan Labarai A YauShugaban Matasan ArewaJihar Kano
Richest musicians in the world Mr Eazi Richest artist in Nigeria Richest black woman in the world Top richest musician in Nigeria
Da duminsa: Yan ta'adda sun kai sabon hari Zamfara, sun kashe mutane 32